Bí ọkùnrin yìí ti sọ ti ẹnu rẹ̀ tán ni ọkùnrin mìíràn tún ti bọ́ síwájú tí ó wólẹ̀ níwájú Aṣojú-Olódùmarè, ó wí pé ìwọ ìránṣẹ́ Ẹlẹ́dàá ayé, ìwọ iranṣẹ́ Ẹlẹ́dàá ọ̀run, bá mi wí fún Ọlọ́run Ọba pé ọmọ tí ó fún mi yìí kò tẹ́ mi lọ́rùn rárá, ki ó ṣe pàṣípààrọ̀ rẹ̀ fún mi, ọmọ tí óo le koko bí òkúta amáa gun igi dé ṣóńṣó orí, a máa ti ibi gegele bẹ́ lé ibi gegele, a máa wẹ̀ nínú odò jíjìn a máa lé ewúrẹ́ káà kiri ilé, a máa sọ òkò lu àgùntàn káà kiri ojú ọ̀nà, a máa lé ọmọ ọlọ́mọ káà kiri òde. Orí rẹ̀ bí òkúta, kò mọ ìwé olóókan, àfi bí ó ń ya àwòrán kiri. Ìwé tí mo rà fún un ní àìpẹ́ yìí ó ti sọ ọ́ nù, ẹ̀wù tí mo rà fún ùn ní ijọ́sí ó ti fà á ya, ẹni tí ó jẹ́ alága ní ìdí ìrẹ̀sì, baálẹ̀ gaàrí, ọba nínú iyán, ènìyan pàtàkì ní ìdí ọbẹ̀, ẹni tí ì ṣe ọ̀rẹ́ oóúnjẹ, ọ̀tá ẹni tí ń ṣiṣẹ́, ọ̀rọ̀ ọmọ náà pọ̀ ju ohun kíkà lọ, nítorí náà, ìwọ ẹbọra òde ọ̀run, má ṣáí bá mi wá ibi tí n óò gbé ọ̀ràn yìí kà, ènìyàn rírọ̀ ló wù mi, n kò fẹ́ aláìgbọ́ràn ọmọ.
Bi okunrin yii ti so ti enu re tan ni okunrin miiran tun ti bo siwaju ti o wole niwaju Asoju-Olodumare, o wi pe iwo iranse Eledaa aye, iwo iranse Eledaa orun, ba mi wi fun Olorun Oba pe omo ti o fun mi yii ko te mi lorun rara, ki o se pasipaaro re fun mi, omo ti oo le koko bi okuta amaa gun igi de sonso ori, a maa ti ibi gegele be le ibi gegele, a maa we ninu odo jijin a maa le ewure kaa kiri ile, a maa so oko lu aguntan kaa kiri oju ona, a maa le omo olomo kaa kiri ode. Ori re bi okuta, ko mo iwe olookan, afi bi o n ya aworan kiri. Iwe ti mo ra fun un ni aipe yii o ti so o nu, ewu ti mo ra fun un ni ijosi o ti fa a ya, eni ti o je alaga ni idi iresi, baale gaari, oba ninu iyan, eniyan pataki ni idi obe, eni ti i se ore oounje, ota eni ti n sise, oro omo naa po ju ohun kika lo, nitori naa, iwo ebora ode orun, ma sai ba mi wa ibi ti n oo gbe oran yii ka, eniyan riro lo wu mi, n ko fe alaigboran omo.